Document ID: 32009D0474

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 9ης Ιουνίου 2009
για τον διορισμό δικαστή στο Δικαστήριο Δημόσιας Διοίκησης της Ευρωπαϊκής Ένωσης
(2009/474/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 225α,
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 140β,
Εκτιμώντας τα ακόλουθα:
(1)
Το Δικαστήριο Δημόσιας Διοίκησης της Ευρωπαϊκής Ένωσης (εφεξής «Δικαστήριο Δημόσιας Διοίκησης») ιδρύθηκε με την απόφαση 2004/752/ΕΚ, Ευρατόμ του Συμβουλίου (1). Με την εν λόγω απόφαση προστέθηκε, προς τον σκοπό αυτό, ένα παράρτημα στο πρωτόκολλο περί του Οργανισμού του Δικαστηρίου (εφεξής «παράρτημα Ι του Οργανισμού του Δικαστηρίου»).
(2)
Με την απόφαση 2005/150/ΕΚ, Ευρατόμ (2), το Συμβούλιο καθόρισε τις προϋποθέσεις και τις λοιπές λεπτομέρειες που διέπουν την υποβολή και την εξέταση υποψηφιοτήτων για τον διορισμό δικαστών στο Δικαστήριο Δημόσιας Διοίκησης, όπως προβλέπεται στο άρθρο 3 παράγραφος 2 του παραρτήματος I του Οργανισμού του Δικαστηρίου.
(3)
Με την απόφαση 2005/49/ΕΚ, Ευρατόμ (3), το Συμβούλιο θέσπισε τους κανόνες λειτουργίας της επιτροπής που προβλέπεται στο άρθρο 3 παράγραφος 3 του παραρτήματος I του Οργανισμού του Δικαστηρίου (εφεξής «επιτροπή»).
(4)
Κατόπιν της παραίτησης ενός των δικαστών του Δικαστηρίου Δημόσιας Διοίκησης, δημοσιεύθηκε στις 6 Μαρτίου 2009 δημόσια πρόσκληση υποβολής υποψηφιοτήτων για τον διορισμό δικαστή στο Δικαστήριο Δημόσιας Διοίκησης για την περίοδο από 1ης Σεπτεμβρίου 2009 έως την 31η Αυγούστου 2015 (4).
(5)
Η επιτροπή συνεδρίασε στις 26 Μαρτίου, 7 Μαΐου και 25 και 26 Μαΐου 2009. Μετά το πέρας των εργασιών της διατύπωσε οριστικά τη γνώμη και τον κατάλογο που προβλέπει το άρθρο 3 παράγραφος 4 του παραρτήματος I του Οργανισμού του Δικαστηρίου.
(6)
Βάσει του άρθρου 225α τέταρτο εδάφιο της συνθήκης ΕΚ και του άρθρου 140β τέταρτο εδάφιο της συνθήκης ΕΚΑΕ, οι δικαστές του Δικαστηρίου Δημόσιας Διοίκησης διορίζονται από το Συμβούλιο.
(7)
Είναι συνεπώς σκόπιμο να διορισθεί ένα από τα πρόσωπα που περιλαμβάνονται στον κατάλογο που προβλέπει το άρθρο 3 παράγραφος 4 του παραρτήματος I του Οργανισμού του Δικαστηρίου, κατά τρόπο ώστε να εξασφαλισθεί η ισορροπημένη σύνθεση του Δικαστηρίου με την ευρύτερη δυνατή γεωγραφική βάση μεταξύ των υπηκόων των κρατών μελών και όσον αφορά τα εκπροσωπούμενα νομικά συστήματα, όπως προβλέπεται στο άρθρο 3 παράγραφος 1 του παραρτήματος Ι του Οργανισμού του Δικαστηρίου,
ΑΠΟΦΑΣΙΖΕΙ:
Άρθρο 1
Η κ. Μaria Isabel ROFES i PUJOL διορίζεται δικαστής του Δικαστηρίου Δημόσιας Διοίκησης της Ευρωπαϊκής Ένωσης για περίοδο έξι ετών, από 1ης Σεπτεμβρίου 2009 έως την 31η Αυγούστου 2015.
Άρθρο 2
Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Λουξεμβούργο, 9 Ιουνίου 2009.

Labels: 15